

**Prijímateľ** Obec Rudinka

**Názov projektu:** Prístavba a stavebné úpravy Materskej školy v Rudinke

**Kód projektu:** 302021BPU8

Predmetom realizácie projektu je rozšírenie kapacít existujúcej materskej školy v obci Rudinka. Zriaďovateľom MŠ je Obec Rudinka, oficiálny názov MŠ znie: **Materská škola v Rudinke**

Vytvorené kapacity pre umiestnenie detí na predprimárne vzdelávanie v našej obci nie sú dostatočné. V posledných rokoch sme vždy neboli schopní prijať všetky deti, ktorých rodičia prejavili záujem o umiestnenie do MŠ. Mnoho rodičov sa informovalo o situácii v MŠ o kapacitách a po oboznámení sa so situáciou preplnenosti ani prihlášky nepodali. Žiadateľ projektu, Obec Rudinka, ako inštitúcia oprávnená zriaďovať materské školy, chce uvedenú situáciu riešiť, aby zlepšil situáciu miestnych komunít – rodín, ktoré nemajú kde umiestňovať svoje deti ale súčasne sa potrebujú zamestnať aby získaval príjmy pre svoje rodiny. Uvedené má za následok znižovanie kvality života miestneho obyvateľstva a z globálneho pohľadu má situácia vplyv aj na regionálny rozvoj.

**Cieľ projektu** sme si preto zadefinovali: **Zvýšenie hrubej zaškolenosti detí materských škôl rozšírením kapacity materskej školy v Obci Rudinka.**

**Špecifické ciele projektu sme zadefinovali:**

1. Rozšírenie kapacity existujúceho objektu MŠ prístavbou a stavebnými úpravami

2. Zriadiť priestory pre vzdelávanie detí s potrebami inkluzívneho vzdelávania

3. Obstaranie materiálno-technického vybavenia materskej školy na kvalitné vzdelávanie

MŠ momentálne navštevuje 13 detí. MŠ je umiestnená v spoločnom objekte s obecným úradom a kultúrnym domom. Kapacita je nedostatočná, preto potrebujeme realizovať stavebné úpravy resp. prístavbu objektu aby sme mohli rozšíriť kapacity o 10 miest.

V rámci existujúcich priestorov MŠ vytvoríme aj zázemie pre inkluzívne vzdelávanie – MŠ bude navštevovať špeciálny pedagógovia (logopéd, psychológ a pod.)., tu sa bude stretávať s deťmi. Školu vybavíme moderným vybavením. Budú sa tu realizovať nové výchovné prvky pre deti s postihnutím a špeciálnymi potrebami. Priestor v prístavbe bude bezbariérový. V areáli MŠ zrealizujeme stavebné úpravy – posunie sa vstupná brána smerom do areálu, obec vysadí zeleň.

Realizáciou projektu dosiahneme nasledovné hodnoty ukazovateľov:

Kapacita podporenej školskej infraštruktúry materských škôl dieťa 23

Počet podporených materských škôl počet 1

Počet renovovaných verejných budov počet 1

Podlahová plocha renovovaných verejných budov m2 255,90

Počet podporených areálov MŠ počet 1

Počet podporených materských škôl materiálno-technickým vybavením1

**Harmonogram realizácie projektu:**

Začiatok realizácie hlavných aktivít projektu: 11/2022

Ukončenie realizácie hlavných aktivít projektu: 12/2023

**Rozpočet projektu:**

Celkové oprávnené výdavky: 126 959,74 EUR

Nenávratný finančný príspevok maximálne: 120 611,75 EUR (ERDF 107 915,77 + štátny rozpočet 12 695,97)

Spolufinancovanie obce: 6347,99 EUR.